b'\n_START_ARTICLE_\nDiego Ribas da Cunha\n_START_SECTION_\nKlubikarj\xc3\xa4\xc3\xa4r\n_START_PARAGRAPH_\n2014. aasta jaanuaris s\xc3\xb5lmis ta lepingu Madridi Atl\xc3\xa9ticoga, et m\xc3\xa4ngida seal kuni hooaja 2013\xe2\x80\x932014 l\xc3\xb5puni. Madridi Atl\xc3\xa9ticos tegi ta deb\xc3\xbc\xc3\xbcdi 2. veebruaril 4:0 v\xc3\xb5idum\xc3\xa4ngus Real Sociedadi vastu, l\xc3\xbc\xc3\xbces m\xc3\xa4ngu viimase v\xc3\xa4rava. 1. aprillil l\xc3\xb5i ta UEFA Meistrite Liiga veerandfinaalis v\xc3\xa4rava Barcelona vastu, aidates sellega Madridi Atl\xc3\xa9tico Euroopa karikasarja poolfinaali esimest korda p\xc3\xa4rast 1974. aastal. Madridi Atl\xc3\xa9tico j\xc3\xb5udis l\xc3\xb5puks finaali, kus kaotati linnarivaalile Real Madridile. Sellest hoolimata \xc3\xb5nnestus tal Madridi Atl\xc3\xa9ticoga tulla Hispaania meistriks (enne seda oli see klubil \xc3\xb5nnestunud 18 aastat varem)._NEWLINE_2016. aasta juulis suundus ta Brasiiliasse, liitudes Flamengoga. Ta sai kiiresti Flamengo \xc3\xbcheks k\xc3\xb5ige olulisemaks liikmeks. Flamengos tegi ta deb\xc3\xbc\xc3\xbcdi 21. augustil 2016 k\xc3\xb5rgliiga m\xc3\xa4ngus Gr\xc3\xaamioga, l\xc3\xbc\xc3\xbces m\xc3\xa4ngu v\xc3\xb5iduv\xc3\xa4rava. Kuigi ta sai Flamengo meeskonnas platsile hooaja jooksul v\xc3\xa4hem kui pooltes m\xc3\xa4ngudes, valiti ta k\xc3\xb5rgliiga hooaja s\xc3\xbcmboolsesse koosseisu.\n_START_SECTION_\nKoondisekarj\xc3\xa4\xc3\xa4r\n_START_PARAGRAPH_\nDeb\xc3\xbc\xc3\xbcdi Brasiilia rahvuskoondises tegi ta 30. aprillil 2003 m\xc3\xa4ngus Mehhiko vastu. Esimese v\xc3\xa4rava l\xc3\xb5i ta rahvuskoondise s\xc3\xa4rgis 2003. aasta CONCACAF Gold Cupi alagrupim\xc3\xa4ngus 14. juulil Hondurase vastu._NEWLINE_Ta on kuulunud Brasiilia koondisse ka 2004. ja 2007. aasta Copa Am\xc3\xa9rical. M\xc3\xb5lemal korral tuldi turniiri v\xc3\xb5itjaks._NEWLINE_2008. aasta suveol\xc3\xbcmpiam\xc3\xa4ngudel kuulus ta Brasiilia meeskonda. Ta l\xc3\xb5i turniiril kaks v\xc3\xa4ravat ja v\xc3\xb5itis meeskonnaga pronksmedali.'